CELEX: 62018TN0344
Language: lt
Date: 2018-06-04 00:00:00
Title: Byla T-344/18: 2018 m. birželio 4 d. pareikštas ieškinys byloje Rubycon ir Rubycon Holdings / Komisija

201808030712050852018/C 294/653442018TC29420180820LT01LTINFO_JUDICIAL20180604515111Byla T-344/18: 2018 m. birželio 4 d. pareikštas ieškinys byloje Rubycon ir Rubycon Holdings / Komisija
   
 ---documentbreak--- C2942018LT5110120180604LT00655115112018 m. birželio 4 d. pareikštas ieškinys byloje Rubycon ir Rubycon Holdings / Komisija
   
   (Byla T-344/18)2018/C 294/65Proceso kalba: anglų
      Šalys
   
   
      Ieškovės: Rubycon Corp. (Ina City, Japonija) ir Rubycon Holdings Co. Ltd (Ina City), atstovaujamos advokatų J. Rivas Andrés, A. Federle ir M. Relange
   
      Atsakovė: Europos Komisija
   
      Reikalavimai
   
   Ieškovės Bendrojo Teismo prašo:
   
            —
         
         
            panaikinti 2018 m. kovo 21 d. Komisijos sprendimą C(2018) 1768 final dėl procedūros pagal SESV 101 straipsnį ir EEE susitarimo 53 straipsnį (AT.40136 – Kondensatoriai), kiek jis susijęs su Rubycon, visų pirma 1 straipsnio h punktą, 2 straipsnio k ir l punktus ir 4 straipsnį;
         
      
            —
         
         
            gerokai sumažinti ginčijamo sprendimo 2 straipsnyje Rubycon skirtą baudą tiek, kad jos dydis nebūtų diskriminuojantis ir Rubycon būtų atlyginta už išskirtinį bendradarbiavimą;
         
      
            —
         
         
            priteisti iš Komisijos ieškovių bylinėjimosi išlaidas.
         
      
      Ieškinio pagrindai ir pagrindiniai argumentai
   
   Grįsdamos ieškinį ieškovės remiasi dviem pagrindais.
   
            1.
         
         
            Pirmasis ieškinio pagrindas, susijęs su tuo, kad ginčijamame sprendime padaryta teisinė klaida, nes Komisija netaikė Rubycon„dalinio atleidimo“ nuo baudos pagal Komisijos pranešimo dėl atleidimo nuo baudų ir baudų sumažinimo kartelių bylose (
                  1
               ) 26 punktą dėl to, kad pažeidimas yra sunkesnis.
         
      
            2.
         
         
            Antrasis ieškinio pagrindas, susijęs su tuo, kad ginčijamas sprendimas yra nepakankamai motyvuotas ir jame padaryta teisinė klaida, nes Komisija nusprendė nenukrypti nuo Pagal Reglamento Nr. 1/2003 23 straipsnio 2 dalies a punktą skirtų baudų apskaičiavimo gairių (
                  2
               ) ir papildomai nesumažinti Rubycon skirtos baudos, pažeisdama ES teisėje įtvirtintus proporcingumo ir vienodo požiūrio principus bei nuobaudų individualizavimo, atsižvelgiant į pažeidėją ir pažeidimą, principą.
         
      (
         1
      )	Komisijos pranešimas dėl atleidimo nuo baudų ir baudų sumažinimo kartelių bylose (OL C 298, 2006, p. 17).
   (
         2
      )	Pagal Reglamento Nr. 1/2003 23 straipsnio 2 dalies a punktą skirtų baudų apskaičiavimo gairės (OL C 210, 2006, p. 2).